கீவின் மடோனா ( Madonna of Kyiv ) என்பது 2022 இல் உருசிய கூட்டமைப்பின் ஆயுதப் படைகளால் உக்ரேனிய தலைநகரான கீவ் மீது குண்டுவெடிப்பின் போது நடந்த தாக்குதலில் இருந்து தன்னைப் பாதுகாத்துக் கொள்வதற்காக கீவ் சுரங்கப்பாதையில் தஞ்சமடைந்த ஒரு குழந்தைக்கு பாலூட்டும் ஒரு பெண்ணின் அடையாளப் படமாகும். பத்திரிகையாளர் ஆண்ட்ராஸ் ஃபோல்டெஸ் எடுத்த புகைப்படம் இணையத்தில் பிரபலமாகியது. இது ஒரு மனிதாபிமான நெருக்கடி மற்றும் அநீதியான போர் இரண்டிற்கும் ஒரு எடுத்துக்காட்டாகும். இத்தாலியின் முக்னானோ டி நாபோலியில் உள்ள கத்தோலிக்க தேவாலயத்தில் காட்சிப்படுத்தப்பட்ட ஒரு குறியீட்டுக்கு இந்த படம் உத்வேகம் அளித்தது. இது எதிர்ப்பு மற்றும் நம்பிக்கையின் கலை அடையாளமாக மாறியது.

வரலாறு
------

உக்ரைன் மீதான் உருசியப் போரின் முதல் நாளில் உருசிய கூட்டமைப்பின் ஆயுதப் படைகளால் கீவ் நகரம் சூழப்பட்டது. 27 வயதான டாட்டியானா பிளிஷ்னியாக் தனது மூன்று மாத மகள் மரிச்சிகாவுக்கு தாய்ப்பால் கொடுக்கும் போது குண்டுவீச்சின் போது தாக்குதலில் இருந்து தன்னைக் காப்பாற்றிக் கொள்ள கீவ் சுரங்கப்பாதையின் தஞ்சம் அடைந்தார். இது அங்கேரிய பத்திரிகையாளர் ஆண்ட்ராஸ் ஃபோல்டெஸின் கவனத்தை ஈர்த்தது. மேலும் அவர் தன்னிச்சையாக அதை படம்பிடித்தார். பிப்ரவரி 25, 2022 முதல் அந்தப் பெண் தனது கணவர் மற்றும் குழந்தையுடன் சுரங்கப்பாதையில் தஞ்சம் அடைந்தார். பிப்ரவரி 26 ஆம் தேதி அவர்கள் வெளியேற்றப்பட வேண்டியிருந்தாலும், சண்டை காரணமாக அவர்கள் தஞ்சம் அடைந்த சுரங்கப்பாதையில் இருந்து வெளியேற முடியவில்லை.  இந்த புகைப்படம் பிரபமானது. மேலும், வாடிகனின் அதிகாரப்பூர்வ இணையதளத்தில் கூட பகிரப்பட்டது. அதைப் பார்த்தவர்களில் டினீப்பரைச் சேர்ந்த உக்ரேனிய கலைஞர் மெரினா சோலோமென்னிகோவாவும் இருந்தார். மேரி தனது குழந்தைக்கு பாலூட்டும் அவரது உருவப்படத்திற்கு அவர் ஒரு பெண்ணின் சின்னமான படத்த்திற்கு பயன்படுத்தினார். படத்தில், உக்ரேனிய பெண்ணின் தலைக்கவசம் கன்னி மேரியின் முக்காடாகப் பயன்படுத்தப்பட்டுள்ளது. மேலும் அவரது தலை சுரங்கப்பாதை வரைபடத்தின் முன் இருப்பது சித்தரிக்கப்பட்டுள்ளது. மார்ச் 5, 2020 அன்று, கலைஞர் தான் உருவாக்கிய உருவப்படத்தை இணையத்தில் வெளியிட்டார்.

யூதப் பேராயர் வியாசஸ்லாவ் ஓகுவின் வேண்டுகோளின்படி, பாதிரியார் பணியாற்றும் இடத்தில் வைக்கப்படுவதற்காக, "மெட்ரோவிலிருந்து மடோனா" உருவப்படத்தின் ஓவியத்தின் நகல் இத்தாலிக்கு அனுப்பப்பட்டது.[1] புனித வியாழன் அன்று, நேபிள்ஸ் பேராயர் இந்த ஓவியத்தை வழிபாட்டுப் பொருளாக வைத்தார். முனியானோ டி நாபோலியின் மைதானத்தில் அமைந்துள்ள "கீவின் மடோனா" என்ற புனைப்பெயர் கொண்ட இயேசுவின் புனித இதய தேவாலயத்தில் குறியீடு காட்டப்பட்டது. இது மார்ச் 25, 2022 அன்று போப் பிரான்சிஸ் அவர்களால் புனிதப்படுத்தப்பட்டது

டாட்டியானா பிலிஷ்னியாக் பின்னர் லிவீவ் நகரில் தஞ்சம் புகுந்தார்.

முக்கியத்துவம்
--------------

இந்த படம் மனிதாபிமான நெருக்கடி மற்றும் அநீதியான போரின் விளக்கமாகவும், உக்ரேனியர்களின் நம்பிக்கை மற்றும் அமைதியான எதிர்ப்பின் சின்னமாகவும் மாறியுள்ளது. பெரிய ஏரோதுவின் ஆபத்தில் இருந்து தஞ்சம் அடைந்த நாசரேத்தின் இயேசுவின் தாயாக உருவப்படம் இன்று போரின் வன்முறையில் இருந்து தஞ்சம் புகுந்து, அவரைப் போலவே தன் குழந்தைக்குப் பாலூட்டும் நவீன மேரியின் அடையாளமாகக் கருதப்படுகிறது..

மேற்கோள்கள்
-----------

1. ↑  Toma, Mihai (30 April 2022). ""Madona din Kiev". Poza cu o ucraineancă alăptându-și copilul într-un adăpost de la metrou, ajunsă icoană într-o biserică din Italia". *Libertatea* (ரோமேனியன்).
2. ↑  Marcu, Nina (25 April 2022). "Madona del Metro la Napoli" (in ro). *Ziarul Puterea*. .
3. ↑  "Ukrainian mother breastfeeding during war becomes Marian icon". *Aleteia*.
4. ↑  ""Madonna of Kyiv" icon depicted in one of the churches of Naples". *risu.ua*.
5. ↑  "Our Lady of Kiev: Ukrainian nursing woman becomes a symbol of worship".
6. ↑  Melnyczuk, Askold. "With Madonna in Kyiv". *agnionline.bu.edu*.
7. ↑  Alla Nedashkivska, *Art and Culture of Ukraine: Contemporary Scholarship*, (CIUS Press, 2012)
8. ↑  Orest Subtelny, *Ukraine: A History*, (University of Toronto Press, 2009)